《天下第二钟歌》
元代·艾性夫

濒江破寺如胶舟，大镛露立寒飕飕。
金绳铁纽作断绠，土花苔碧生栾头。
我来摩挲考岁月，偻指落落三百秋。
想当营度欲鼓火，野鬼夜哭山精愁。
铸之以绍威六州之铁，衅之以景升千斤之牛。
载之以长河万斛之舰，貯之以齐云百尺之楼。
风高一撞撼天地，世更几变宜追蠡。
眼中惊见已无双，天下才称为第二。
庚庚古扁磨苍珉，徐郎妙墨吹玄云。
声光暗哑尽埋没，宇宙颠倒方纷纭。
昭陵石马化为土，于上蒲牢幸存古。
山僧作屋稳盖藏，他日岐阳求石鼓。

作者简介：艾性夫（《四库全书》据《江西通志》作艾性，并谓疑传刻脱一夫字）字天谓。江西东乡（今属江西抚州）人。元朝讲学家、诗人。与其叔艾可叔、艾可翁齐名，人称“临川三艾先生”。 生卒年均不详，约元世祖至元中前后在世。艾性夫诗，以影印文渊合《四库全书》本为底本，酌校《诗渊》所录诗。新辑集外诗编为第三卷。